JUTHA บวกแรง 8% รับสยายปีกลุยธุรกิจน้ำมันปาล์ม-เปลี่ยนชื่อใหม่ BIOTEC
JUTHA บวกแรง 8% รับสยายปีกลุยธุรกิจน้ำมันปาล์ม-เปลี่ยนชื่อใหม่ BIOTEC จับตาผลงานปีนี้โตเด่น โดย ณ เวลา  11:44 น. อยู่ที่ระดับ 1.09 บาท บวก 0.08 บาท
JUTHA บวกแรง 8% รับสยายปีกลุยธุรกิจน้ำมันปาล์ม-เปลี่ยนชื่อใหม่ BIOTEC จับตาผลงานปีนี้โตเด่น โดย ณ เวลา  11:44 น. อยู่ที่ระดับ 1.09 บาท บวก 0.08 บาท
31 มี.ค. 2565

ผู้สื่อข่าวรายว่า วันนี้(31มี.ค.65)บริษัท จุฑานาวี จำกัด (มหาชน) หรือ JUTHA  ณ เวลา  11:44 น. อยู่ที่ระดับ 1.09 บาท บวก 0.08 บาท หรือ 7.92% ด้วยมูลค่าซื้อขาย 193.41 ล้าน บาท

โดยก่อนหน้านี้ JUTHA เปิดเผยว่า ที่ประชุมคณะกรรมการบริษัท เมื่อวันที่ 4 มี.ค.65 อนุมัติให้เสนอต่อที่ประชุมผู้ถือหุ้นเพื่อพิจารณาอนุมัติการเพิ่มลักษณะการลงทุนในธุรกิจของบริษัทเพิ่มเติม จากการที่บริษัทประกอบธุรกิจโดยการถือหุ้น (Holding Company) ซึ่งมีการลงทุนในธุรกิจหลักคือธุรกิจพาณิชย์นาวี โดยเพิ่มลักษณะการลงทุนในธุรกิจน้ำมันปาล์ม โดยการประกอบกิจการผลิตและจำหน่ายผลิตภัณฑ์ที่ได้จากปาล์ม และธุรกิจอื่นๆ ที่เกี่ยวข้อง เพื่อเป็นการลดความเสี่ยงจากการพึ่งธุรกิจพาณิชย์นาวีเพียงอย่างเดียว และเป็นการเพิ่มรายได้ให้บริษัท
และเพิ่มวัตถุประสงค์ 3 ข้อ ข้อ 30 ประกอบกิจการค้า น้ำมันเชื้อเพลิง ถ่านหิน ผลิตภัณฑ์อย่างอื่นที่ก่อให้เกิดพลังงาน และสถานบริการน้ำมัน เชื้อเพลิง ข้อ 31 ประกอบธุรกิจผลิตและจำหน่ายน้ำมันไบโอดีเซล และผลิตภัณฑ์พลอยได้ทุกประเภทที่เกิดจากกระบวนการผลิต และข้อ 32 ประกอบธุรกิจ ผลิตและจำหน่ายแอลกอฮอล์หรือเชื้อเพลิง และผลิตภัณฑ์พลอยได้ทุกประเภทที่เกิดจากกระบวนการผลิตจากผลผลิตทางการเกษตรรวมทั้งเศษ หรือขยะ หรือของเสีย
ทั้งนี้พร้อมเปลี่ยนชื่อบริษัทจาก บมจ.จุฑานาวี ZJutha Maritime Public Company Limited) ชื่อย่อหลักทรัพย์ JUTHA เป็น บมจ.ไบโอ กรีน เอ็นเนอร์ยี่ (Bio Green Energy Tech Public Company Limited) ชื่อย่อ BIOTEC
นอกจากนี้อนุมัติให้เสนอต่อที่ประชุมผู้ถือหุ้นเพื่อพิจารณาอนุมัติการจัดสรรหุ้นสามัญเพิ่มทุนจำนวนไม่เกิน 90,000,000 หุ้น มูลค่าที่ตราไว้หุ้นละ 3.00 บาท เพื่อเสนอขายให้แก่ นายนิติ ธรรมจักร ถือเป็นการออกและเสนอขายให้แก่บุคคลในวงจำกัด (Private Placement) ในราคาเสนอขายหุ้นละ 0.60 บาท รวมเป็นมูลค่าทั้งสิ้น 54,000,000 บาท
อนึ่ง ราคาเสนอขายหุ้นสามัญเพิ่มทุนในคราวนี้เป็นราคาที่ต่ำกว่ามูลค่าหุ้นที่ตราไว้ของบริษัท อย่างไรก็ดี บริษัทมีผลประกอบการขาดทุนสะสมปรากฏตามงบการเงินรวมของบริษัท ณ วันที่ 31 ธ.ค.64 เป็นจำนวน 255,509,647 บาท บริษัทจึงสามารถออกและเสนอขายหุ้นสามัญเพิ่มทุนในราคาที่ต่ำกว่ามูลค่าหุ้นที่ตราไว้ได้เมื่อได้รับความเห็นชอบจากที่ประชุมผู้ถือหุ้นตามมาตรา 52 แห่ง พ.ร.บ.บริษัทมหาชนฯ
นอกจากนี้คณะกรรมการบริษัทอนุมัติการเพิ่มทุนจดทะเบียนของ บริษัท จุฑามารีน จำกัด (J-Marine) ซึ่งเป็นบริษัทย่อยของบริษัทโดยบริษัทถือหุ้นร้อยละ 100.00 อีกจำวน 133,792,200 บาท จากทุนจดทะเบียนเดิม 1,000,000 บาท จำนวน 200,000 หุ้น มูลค่าที่ตราไว้หุ้นละ 5 บาท เป็นทุนจดทะเบียนใหม่ 134,792,200 บาท โดยการออกหุ้นสามัญใหม่ำนวน 26,758,440 หุ้น มูลค่าที่ตราไว้หุ้นละ 5 บาท
ด้านผลการดำเนินงานปี 2564 สิ้นสุดวันที่ 31 ธันวาคม 2564 บริษัทฯ พลิกมีกำไรสุทธิ 69.01 ล้านบาท เมื่อเทียบกับงวดเดียวกันของปีก่อนขาดทุนสุทธิ 140.22 ล้านบาท โดยเป็นผลจากรายได้จากการให้บริการเพิ่มขึ้นอยู่ที่ 320.22 ล้านบาท จากงวดเดียวกันของปีก่อน 205.83 ล้านบาท และมีส่วนของกำไรจากการปรับโครงสร้างหนี้เข้ามาจำนวน 313.95 ล้านบาท ลุ้นผลงานปี 2565 โตเด่นต่อเนื่อง